WHO ຮຽກຮ້ອງໃຫ້ເພີ້ມທະວີ ການຕິດຕາມເບິ່ງຄວາມແຮງ ຂອງຢາຕ້ານໄຂ້ມະເລເຣຍ
ອົງການ WHO ຮຽກຮ້ອງ​ໃຫ້​ປະ​ເທດຕ່າງໆ ທີ່ມີການແຜ່ລະບາດຂອງໄຂ້ຍຸງ ​ເພີ້ມທະວີ​ການ​ເຝົ້າຕິດຕາມ​ເບິ່ງ ຄວາມ​ແຮງ​ຂອງ​ຢາ​ຕ້ານ​ໄຂ້​ດັ່າງກ່າວ.
ອົງການອະນາໄມໂລກ ຫລື WHO ຮຽກຮ້ອງໃຫ້ປະເທດ ທີ່ມີການແຜ່ລະບາດຂອງ ໄຂ້ມະເລເຣຍ ຫລື ໄຂ້ຍຸງ ໃຫ້ເພີ້ມທະວີການເຝົ້າຕິດຕາມເບິ່ງ ຄວາມແຮງຂອງຢາຕ້ານ ໄຂ້ມະເລເຣຍ ທ່ານນາງ Lisa Schlein ຜູ້ສື່ຂ່າວໃໝ່ຂອງ ວີໂອເອປະຈຳນະຄອນ Geneva ການຄອຍຕິດຕາມເບິ່ງຈຸດດີໃນລະດັບຊາດຂອງປະເທດນີ້ ແມ່ນບາດກ້າວ ຈຳເປັນໃນການປ້ອງກັນການໂຜ່ຕົວຂຶ້ນມາຂອງອາການຕ້ານທານຢາ ຫລືການດື້ຢາ ປົວໄຂ້ມະເລເຣຍ ລາຍງານຂອງຜູ້ສື່ຂ່າວວີໂອເອເວົ້າວ່າ ມີແຕ່ 1 ສ່ວນ 3 ຂອງພວກປະເທດທີ່ມີການແຜ່ລະບາດຂອງໄຂ້ມະເລເຣຍ ຫລື ໄຂ້ຍຸງ ທີ່ຕິດຕາມເບິ່ງສະມັນທະພາບຂອງຢາຕ້ານໄຂ້ ມະເລເຣຍໃນລະດັບ 1 ແລະ ສອງ ຫົວໜ້າພະແນກວ່າດ້ວຍໄຂ້ມະເລເຣຍໃນໂລກຂອງ ອົງການອະນາໄມໂລກ ຫລື WHO ທ່ານ Robert Newman ເວົ້າວ່າ ສະພາບຂາດການເຝົ້າລະວັງເບິ່ງ ປະສິດທິພາບຂອງຢາຕ້ານພະຍາດດັ່ງກ່າວນີ້ ອາດພາໃຫ້ ມີສະພາວະເປັນອັນຕະລາຍໄດ້ ທ່ານໄດ້ໃຫ້ຄຳເຫັນວ່າ ການປິ່ນປົວໂດຍການເອົາຢາ artemisinin ໃຫ້ພວກຄົນປ່ວຍເປັນໂຣກໄຂ້ຍຸງກິນຄວບ ຄູ່ກັນໄປກັບຢາອື່ນໆ ຊຶ່ງເອີ້ນກັນວ່າ ACT ນັ້ນ ເຫັນວ່າເປັນວິທີດຽວເທົ່ານັ້ນ ທີ່ມີປະ ສິດທິຜົນດີໃນການການປິ່ນປົວໂຣກໄຂ້ມະເລເຣຍ ທ່ານກ່າວວ່າ ການທີ່ບັນດາປະເທດທີ່ມີການແຜ່ລະບາດຂອງໂຣກໄຂ້ມະເລເຣຍຄອຍຕິດ ຕາມເບິ່ງປະສິດທິພາບຂອງຢາຕ້ານພະຍາດດັ່ງກ່າວນີ້ ແມ່ນສຳຄັນຫລາຍເພື່ອວ່າຈະສາ ມາດກວດພົບອາການຕ້ານທານຢາ artemisinin ໄດ້ແຕ່ຫົວທີ ທ່ານ Newman ກ່າວວ່າ: ໃນເດືອນກຸມພາ 2009 ອົງການອະນາໄມໂລກ ຫລື WHO ໄດ້ຢືນຢັນວ່າ  artemisinin ໄດ້ເລີ້ມໂຜ່ຕົວຂຶ້ນມາຢູ່ເຂດຊາຍແດນກຳປູເຈຍກັບໄທ ເຖິງວ່າ ຈະເປັນແນວນັ້ນກໍຕາມ ພວກຄົນເຈັບທີ່ຕິດເຊື້ອໄຂ້ມະເລເຣຍ ຍັງໄດ້ຖືກປິ່ນປົວຕາມວິທີ ປິ່ນປົວທີ່ອີງໃສ່ການປະສົມປະສານຢາ artemisinin ນັ້ນຢູ່, ມີແຕ່ວ່າມັນໃຊ້ເວລາດົນ ກວ່າເກົ່າ ທີ່ຈະຫາຍຈາກການເປັນໄຂ້ປະເພດນີ້ໄດ້ ຜູ້ປະສານງານ ໂຄງການໄຂ້ມະເລເຣຍໃນໂລກຂອງອົງການWHO ທ່ານ Pascal Ringwald ເວົ້າວ່າ ເປັນໄພຂົ່ມຂູ່ຂະໜາດໃຫຍ່ ຕໍ່ການ ກຳຈັດ ແລະຄວບຄຸມໄຂ້ມະເລເຣຍ ທ່ານໃຫ້ຄຳເຫັນວ່າ ການທີ່ພວກເຮົາຊອກຮູ້ວ່າ ຢາທີ່ໃຊ້ໃນການປິ່ນປົວດ້ານນີ້ຍັງມີປະສິດທິຜົນຢູ່ຫລືບໍ່ ນັ້ນແມ່ນສຳຄັນຫລາຍ ສະນັ້ນ ທ່ານຈຶ່ງໄດ້ໃຫ້ຄຳແນະນຳວ່າ ຄວນມີການເພີ້ມທະວີຕິດຕາມເບິ່ງຂຶ້ນຫລາຍກວ່າເກົ່າ ທ່ານRingwald ເວົ້າວ່າ ກຳປູເຈຍ ແລະ ອິນໂດເນເຊຍ ແມ່ນສອງປະເທດທີ່ເປັນຕົວຢ່າງໃນການຕິດຕາມເບິ່ງຢ່າງຫ້າວ ຫັນດີທ່ານກ່າວດັ່ງນີ້ ອົງການ WHO ເວົ້າວ່າໄດ້ມີປະກົດການຈໍານວນນຶ່ງ ທີ່ພິສູດໃຫ້ເຫັນວ່າມີ  artemisinin ຍັງອາດໂຜ່ຕົວຂຶ້ນມາຢູ່ເຂດຊາຍແດນມຽນມາກັບໄທ ແລະຢູ່ໃນ ແຂວງໜຶ່ງຂອງຫວຽດນາມ ອົງການເວົ້າວ່າ ມີການເປັນຫ່ວງກັນວ່າ  ດັ່ງກ່າວອາດຈະແຜ່ລາມ ຈາກຊາຍແດນກຳປູເຈຍກັບໄທ ໄປຫາ ທະວີບອາຟຣິກກາ ຄືກັນກັບອາການດື້ຢາປົວ ໄຂ້ມະເລເຣຍຕ່າງໆ ເຊ່ນ ຢາທີ່ເກີດຂຶ້ນໃນຊຸມປີ 1960 ແລະ 1970 ນັ້ນ ບົດລາຍງານ ຂອງອົງການ WHO ແມ່ນອີງໃສ່ ການສຶກສາຄົ້ນຄວ້າ 1 ພັນ 100 ບັ້ນທີ່ ໄດ້ດຳເນີນການໂດຍ ໂຄງການຄຸ້ມຄອງໂຣກໄຂ້ມະເລເຣຍແຫ່ງຊາດ ຕ່າງໆ ແລະ ໂດຍ ສະຖາບັນຄົ້ນຄວ້າຕ່າງໆ ໃນໄລຍະ 10 ປີ ຜ່ານມາ